projecte-aina/dolly3k_ca huggingface dataset:
Pregunta: Córrer és un esport saludable?
Resposta: Si prens les precaucions necessàries, córrer és un esport saludable. Els prerequisits són unes bones sabatilles esportives, adaptades a la superfície, una roba adequada, adaptada al temps, i beure prou aigua. Córrer redueix el risc de malalties cardiovasculars i millora la salut general; augmenta la resistència i fa disminuir el pols en repòs. Això es pot aconseguir corrent 15 minuts cada dia. Córrer a la natura i a l'aire lliure també té un efecte mental positiu. Córrer en companyia pot ser molt divertit i engrescador; prova-ho.
Pregunta: Per què les preguntes estimulen la creativitat durant les sessions de pluja d'idees?
Resposta: Una pregunta convincent i captivadora pot provocar debats animats i dur a solucions inesperades. Una pregunta poc interessant, pensada com a drecera cap a una solució, sovint pot provocar mirades en blanc i un silenci incòmode. Tots ens hem trobat en una situació així!

És per això que és important que els caps d'equip utilitzin i preparin preguntes creatives per a una pluja d'idees, o brainstorming, preguntes que fomentin el pensament lliure, la creativitat i, de fet, duguin a encara més preguntes per part del vostre equip. A primera vista, pot semblar que facilitar una conversa que creï més preguntes podria ser perdre el temps, però en realitat és una manera eficaç d'ajudar el vostre equip a esforçar-se a trobar la solució del problema i participar en solucions dinàmiques com a grup.

A continuació, fem un repàs d'un ampli ventall de preguntes per a una pluja d'idees que poden fer servir els caps d'equip.
Pregunta: Per què hauries de sortir de la teva zona de confort?
Resposta: La incomoditat es fa més fàcil quan t'adones que aquest és justament l'objectiu. És com fer exercici. Si fas exercici i t'és fàcil, ja tens tot el que pots aconseguir de l'entrenament; el teu cos s'hi ha ajustat i és prou fort per fer-ho sense gaire esforç. Ja no millores. Per això passes a entrenaments més durs, on et sents incòmode i encara no et sents prou fort, perquè amb el temps ja ho seràs. Si no és un repte, no hi ha cap benefici i això és exactament el que passa en les situacions en què et trobes fora de la teva zona de confort. Com més t'hi posis, més fàcil ho trobaràs, però aquesta fase intermèdia en què et costa és ben vàlida, adequada i natural; és el que se suposa que ha de passar i és el que et canviarà com a persona. No hauries de deixar de fer-ho.
Pregunta: Dona'm una demostració que l'arrel quadrada de 2 és irracional.
Resposta: Aquesta és una demostració per contradicció que l'arrel quadrada de 2 és irracional. Primer, recordem que els nombres irracionals són nombres que no es poden expressar com un quocient p/q de dos enters p i q. Suposem per contradicció que l'arrel quadrada de 2 és racional, cosa que implicaria que sqrt(2) = p / q per a alguns enters p i q. Suposem també, sense pèrdua de generalitat, que aquesta fracció està expressada en la seva forma reduïda, és a dir, que p i q no tenen factors comuns. Podem suposar-ho perquè qualsevol fracció d'enters es pot escriure en forma reduïda, de manera que l'existència d'una representació racional de sqrt(2) n'implicaria l'existència d'una en forma reduïda. Ara fem el quadrat dels dos costats de l'equació anterior, cosa que dona

2 = p^2 / q^2

per a dos enters qualssevol p i q sense factors comuns. Ara, multipliquem per q^2 i obtenim:

2 * q^2 = p^2

Fixem-nos que el costat esquerre es parell a causa del factor 2, de manera que el costat dret és també parell. I això significa que p ha de ser parell, perquè si no, p^2 no ho seria. Per tant, p es pot escriure com 2 * x per a algun enter x. Introduïm això a l'equació anterior i tenim:

2 * q^2 = (2 * x)^2 = 2^2 * x^2

Els dos costats de l'equació tenen un factor 2 que podem cancel·lar. Així, ens queda:

q^2 = 2 * x^2

Amb un argument anàleg a l'anterior podem arribar a la conclusió que q és parell. Però això contradiu la nostra suposició que p i q no tenen factors comuns. En conseqüència, la nostra suposició inicial que sqrt(2) és racional era falsa, que és el que volíem demostrar.
Pregunta: Dona'm una llista d'adjectius que defineixin l'amic ideal.
Resposta: Un bon amic seria confiable, honest, lleial, divertit, humil, intel·ligent, empàtic i formós.
Pregunta: En estadística, què és el valor p?
Resposta: En estadística, el valor p s'utilitza per comprovar la significació d'una hipòtesi. Indica la probabilitat que els resultats hagin estat causats només per l'atzar. Un valor p petit assenyala que és molt improbable que el resultat observat s'hagi donat per atzar. Tot i així, hi ha certa controvèrsia sobre si s'ha d'acceptar una hipòtesi alternativa amb un valor p inferior a 0,05 sense proves addicionals. Així doncs, per quantificar adequadament la significació estadística de resultats, cal considerar també factors contextuals, com la qualitat de les mesures, les proves externes i la validesa de les suposicions subjacents a l'anàlisi de les dades.
Pregunta: Sisplau, dona'm un argument per convèncer la meva mare que m'augmenti la paga mensual durant els estudis. Crec que la quantitat actual és massa baixa.
Resposta: Mama, m'agradaria parlar amb tu dels diners que rebo mensualment pels meus estudis. T'agraeixo molt que em donis suport econòmic mentre estudio, però crec que la quantitat actual és un xic baixa per poder mantenir-me. He estimat les meves despeses mensuals i sembla que els diners no són suficients. Podem revisar-ne els detalls, si vols. Vull demanar-te si pots augmentar l'import perquè pugui cobrir les meves despeses. Entenc que potser no pots o que tinguis altres raons en contra. Tanmateix, has de saber que si no augmentes la meva paga mensual, hauré d'agafar alguna feina a temps parcial, a banda dels estudis. Hi ha investigacions que demostren que els estudiants que treballen a temps parcial tenen pitjors notes que les persones que no han de treballar a temps parcial per pagar-se els estudis. M'agradaria molt poder dedicar tot el meu temps als estudis per treure les millors notes i els millors resultats d'aprenentatge possibles; vaja, que preferiria no treballar a temps parcial. Què en penses?
Pregunta: Què és millor: l'esquí o el surf de neu?
Resposta: Prefereixo esquiar a fer surf de neu (o snowboard). Per tres motius: seguretat, fiabilitat i conveniència

Seguretat: el surf de neu pot ser un esport molt perillós. Fa anys que esquio i practico surf de neu. Un hivern vaig tenir un accident fent surf de neu i vaig relliscar contra un arbre. El surf de neu requereix girs més grans amb un radi més gran. No vaig poder girar a temps per evitar l'arbre.

Fiabilitat: el fet d'estar en una única peça d'equipament fa que el teu equilibri depengui molt més de les condicions de la neu. En condicions ideals, és fantàstic poder fer surf de neu i mantenir el control amb la vora. Esquiar en neu pols també és brutal. Ara bé, si les condicions no són ideals, fer surf de neu en neu dura es converteix en una situació perillosa que pot quedar fora de control. Esquiar en neu dura tampoc és un bufar i fer ampolles, però com a mínim pots estabilitzar-te i equilibrar-te amb els dos esquís.

Conveniència: esquiar amb els amics significa que sempre estàs esperant el més lent abans de començar a baixar la muntanya. Jo era aquell amic. Els practicants de surf de neu s'han d'asseure i posar-se les corretges, mentre que els esquiadors poden baixar del telesquí i començar a baixar la muntanya immediatament. Això fa que els grups mixts d'esquiadors i snowboarders siguin els més complicats. De vegades jo feia surf de neu si viatjava amb practicants d'aquest esport i esquiava si viatjava amb esquiadors.
Pregunta: Quantes potes té un pop?
Resposta: Un pop té vuit potes o braços.
Pregunta: Vull que separis aquestes emocions en felices i tristes: enfadat, alegre, eufòric, afligit, entretingut, animat i melancòlic.
Resposta: Eufòric, alegre, entretingut i animat són emocions felices. Enfadat, afligit i melancòlic són emocions tristes.
Pregunta: Com usar pasta de dents de manera creativa.
Resposta: Fes-la servir per a les picades d'insectes.
Fes-la servir per a creacions artístiques.
Fes-la servir com a blanquejador.
Fes-la servir per netejar les taques de les rajoles.
Fes-la servir per netejar els porus.
Pregunta: Què és una llista de tasques?
Resposta: Una llista de tasques (o to-do list, en anglès) és un mètode organitzatiu que s'empra per fer un seguiment de les coses que cal fer. Normalment, es treu un element de la llista quan ja s'ha acomplert, tot i que de vegades les llistes de tasques permeten que una persona prioritzi les seves activitats.
Pregunta: Quins beneficis té la canyella?
Resposta: Ajuda a controlar la glucèmia i a prevenir les malalties cardiovasculars.
Pregunta: No tinc clar si apuntar-me a un curs d'entrenament intensiu en ciència de dades o fer un curs online. Aquestes són algunes de les raons. Les pots separar en funció de la tria que he de fer?

Més fàcil de deixar si no m'agrada.
Aprenentatge pràctic.
Discussions de grup.
Opció de fer diversos cursos.
Accés als tutors.
Aprofundiment detallat de diversos temes.
Menor inversió de temps.
Oportunitats de treball en xarxa.
Accessibilitat econòmica.
Resposta: A favor del curs d'entrenament intensiu:
- aprofundiment detallat de diversos temes.
- accés als tutors.
- oportunitats de treball en xarxa.
- aprenentatge pràctic.
- discussions de grup.

A favor del curs online:
- accessibilitat econòmica.
- més fàcil de deixar si no m'agrada.
- menor inversió de temps.
- opció de fer diversos cursos.
Pregunta: Què és un dipòsit a termini?
Resposta: En un dipòsit a termini, deixes en reserva una certa quantitat de diners durant un temps acordat (el "termini"). Això significa que no pots accedir a aquests diners fins que acabi el termini. A canvi, obtens un interès garantit en funció del termini que hagis escollit, de manera que saps exactament el que obtindràs dels diners que poses.
Pregunta: Com entrenes el teu conill perquè faci les necessitats com toca?
Resposta: Els conillets són mascotes força netes i realment els agrada tenir un lloc on fer les seves necessitats. El millor és utilitzar una caixa o comprar-ne una en una botiga d'animals i omplir-la amb paper, amb material específic per a mascotes o amb un jaç que absorbeixi l'orina i la femta humida.

Assegura't de canviar el jaç o netejar-lo almenys cada pocs dies. Al cap d'uns dies, el teu amic començarà a reconèixer que aquest és el lloc on ha d'anar.
Pregunta: Dona'm alguns consells per perdre pes.
Resposta: La dieta i l'exercici són dos factors clau per perdre pes. Per baixar de pes, cal consumir menys calories de les que cremes en un dia, això s'anomena dèficit calòric. En general, es recomana menjar molta fruita i verdura per assolir els objectius de pèrdua de pes, ja que aquests grups d'aliments atipen i són baixos en calories. A més, els aliments rics en proteïnes i fibra t'ajudaran a mantenir-te sadoll i a reduir el consum d'aliments rics en calories. Pel que fa a l'exercici, assegura't de mantenir-te actiu cada dia. Moltes persones troben que fer una llarga caminada cada dia és una manera ben agradable d'assolir els objectius de pèrdua de pes. Per acabar, assegura't de beure sempre molta aigua per fomentar la crema de calories dins del cos.
Pregunta: Digue'm si això són ingredients per a la pizza: pepperoni, formatge, salsitxa, pebrot, ceba, bacon, xampinyons, pinya.
Resposta: Quan es tracta de guarniments per a la pizza, hi ha unes regles aproximades. En general, les carns són acceptades com a guarniment, com el pepperoni, les salsitxes i la cansalada o bacó. Les verdures també s'accepten com a ingredients per a la pizza; tot i que els gustos personals de les verdures varien i no a tothom li agraden dels xampinyons, està clar que són adients. La pinya és probablement el tema més controvertit quan es tracta d'ingredients per a la pizza i si és acceptable o no.
Pregunta: Estic preparant un àpat, digue'm quins ingredients són fruites, verdures, cereals i carns. Enciam, tomàquet, alvocat, arròs, vedella, ceba, all, coriandre.
Resposta: Enciam: verdura, tomàquet: fruita, alvocat: fruita, arròs: cereal, vedella: carn, ceba: verdura, all: verdura, coriandre: verdura.
Pregunta: Els avions poden aterrar quan fa vent?
Resposta: Sí, els avions generalment poden aterrar quan fa vent, però hi ha alguns límits. Els vents forts i estables en la direcció de la pista (o no gaire diferent) no acostumen a ser un problema. Els més difícils són els vents rafegosos i els vents laterals. Els vents rafegosos fan més difícil estabilitzar l'aproximació a la pista, mentre que els vents laterals dificulten l'alineació amb la pista.
Pregunta: Què és el consum ostentós?
Resposta: En teoria econòmica, les compres les fan individus o grups per a la seva pròpia satisfacció personal o col·lectiva. La utilitat de la compra és relativa només respecte a les preferències de l'individu o del grup de compradors. El consum ostentós és una forma excepcional de conducta en què la compra es dirigeix sobretot a fer una exhibició ostentosa de riquesa. En concret, el comprador té un anhel d'impressionar els altres per la seva capacitat de pagar un preu especialment alt per un producte de prestigi. D'aquesta manera, la utilitat de la compra és impulsada per factors socials més que no pas econòmics o fisiològics. La satisfacció deriva de la reacció de l'audiència davant de la riquesa que mostra el comprador i no pas dels trets positius del producte o servei. Així, el cost de compra esdevé l'únic factor important per al comprador.
Pregunta: Matar és pecat? Ho és la tortura?
Resposta: Matar un ésser humà no hauria de ser pecat perquè el mateix passa amb qualsevol animal. Per tant, o bé tots dos són pecat o cap d'ells ho és. No s'hauria d'acceptar.
Pregunta: Passos per crear un chatbot.
Resposta: Escull el propòsit adequat de l'assistent virtual (chatbot).
Decideix en quina plataforma ha d'aparèixer.
Dissenya una conversa de l'assistent en un editor.
Prova i entrena el teu assistent.
Recull informació de retorn sobre el teu assistent.
Pregunta: Què és un audible?
Resposta: Un audible es un terme del futbol americà per canviar la tàctica sobre la marxa. El quarterback llegeix la defensa i la cobertura i pren una decisió sobre si la tàctica pensada serà efectiva o no. Si decideix que la tàctica no funcionarà contra el que veu de la defensa, assenyala un audible per a una tàctica amb més probabilitats d'èxit.
Pregunta: Com es diu un grup de conills?
Resposta: Un grup o una munió de conills s'anomena conillam.
Pregunta: Tinc una mica de vermut i uns bíters. Quins còctels puc fer amb aquests ingredients?
Resposta: Pots afegir whisky al vermut i els bíters per fer un Manhattan. Si tens ginebra, pots mesclar vermut sec per fer un Martini o combinar-lo amb vermut dolç i Campari per fer un Negroni.
Pregunta: Classifica cada instrument com a fustes, cordes, metalls o percussió: trompeta, violí, oboè, trompa, fagot, plats, violoncel, clarinet, trombó, triangle, flautí, flauta, arpa, tuba, caixa.
Resposta: El violí, el violoncel i l'arpa es classifiquen com a instruments de corda. L'oboè, el fagot, el clarinet, el flautí i la flauta són instruments de vent fusta. La trompeta, la trompa, el trombó i la tuba es classifiquen com a instruments de vent metall. El triangle, els plats i la caixa són instruments de percussió.
Pregunta: Explica'm algun somni estrany que hagis tingut.
Resposta: Anit vaig tenir un somni d'allò més intrigant. Sempre recordo els somnis que comencen al bell mig de la història; tot sembla molt natural i hi ha un preludi lògic als fets que em passen, però no ho recordo. En aquest somni feia els meus exàmens finals de la carrera (és un somni recurrent que tinc). Era just abans de començar l'examen i no recordava cap de les meves classes del curs. De camí cap a l'aula, demanava a tots els meus amics que m'expliquessin les coses per posar-me al dia. Estava intentant trobar el meu llibre de classe a la motxilla per llegir-lo per última vegada mentre les portes de l'aula s'atansaven mica en mica. La meva angoixa augmentava. Quan es van obrir les portes, en comptes d'entrar a una aula vaig trepitjar un prat en una tarda assolellada. De manera molt natural, el meu examen es va convertir en una mena de cerca del tresor per trobar pàgines del meu llibre amagades als arbres o surant al llac. No em va sorprendre i de seguida vaig anar a buscar una barca per recuperar les pàgines que flotaven al llac. Quan era a la barca, vaig descobrir que jo també podia surar i fins i tot volar, cosa que em va facilitar molt anar al darrere de totes les pàgines. Sempre és interessant recordar els somnis. Sovint giren al voltant de temes o fets comuns, com ara fer exàmens o volar i moltes altres coses. He llegit que els somnis tenen significat, hauré d'investigar el significat d'aquesta successió d'esdeveniments.
Pregunta: Per què la sorra és més dura quan està mullada?
Resposta: La sorra està formada per petites partícules granulars que són en gran part ovalades o aplanades. Quan es mullen, les partícules es poden moure i alinear més fàcilment, això les ajunta i compacta.
Pregunta: Què és blockchain?
Resposta: Una cadena de blocs, o blockchain, en els termes més bàsics, és un registre que s'utilitza per inventariar transaccions en una xarxa. Algunes de les cadenes de blocs més populars són Etheryum i Bitcoin. La idea és que quan compres criptomonedes fas una nova transacció dins de la cadena de blocs, i aquesta transacció inclou una còpia de totes les transaccions fetes abans que la teva, des del registre general. D'aquesta manera, tot és traçable i cada element es pot explicar. No es perd mai res.
Pregunta: Quina és la millor manera d'entendre dades basades en fets?
Resposta: La millor manera d'entendre les dades basades en fets depèn de les preguntes concretes que intenteu respondre. Si busqueu les tendències generals de les dades, en fer un recompte de les dades, potser agrupades per intervals de temps i alguna altra agrupació lògica, la gràfica de la sèrie temporal resultant funciona millor. Si, en canvi, intenteu entendre com es desglossen les dades en grups, és possible que sigui millor seleccionar un interval de temps com a filtre i, a continuació, visualitzar els grups amb un gràfic d'intensitat de colors (heat map) o un gràfic de dispersió.
Pregunta: Millors maneres de buscar a Google.
Resposta: Emprar tabulacions.
Emprar guions per excloure paraules.
Emprar comes quan es busca en llocs concrets.
Emprar asteriscs quan calgui.
Buscar llocs de cerca semblants a altres.
Pregunta: Quins d'aquests animals acostumen a anar per l'aire i quins per l'aigua: balena, tauró, àguila, tortuga marina, colibrí, gaig nord-americà, pop i pit-roig.
Resposta: Els animals que van per l'aigua són: balena, tauró, tortuga marina i pop.
Els animals que van per l'aire són: àguila, colibrí, gaig nord-americà i pit-roig.
Pregunta: Planteja un argument a favor d'autobusos gratuïts a les ciutats.
Resposta: Fer gratuïts els autobusos n'augmentaria el nombre d'usuaris. Això beneficia les ciutats perquè redueix els cotxes, cosa que, al seu torn, fa disminuir els embussos de trànsit i la contaminació. Les persones que depenen dels autobusos solen tenir ingressos més baixos, de manera que no cobrar el bitllet d'autobús els seria molt beneficiós. No cobrar una tarifa també evita la necessitat de mantenir la infraestructura de pagament als autobusos.
Pregunta: Què s'ha de fer si el teu gat comença a bavejar massa?
Resposta: Tot i que bavejar en excés pot ser un signe que el gat menja alguna cosa que no li agrada, també es pot produir per alguna malaltia greu com mal de queixal o una intoxicació; per tant, busca atenció veterinària tan aviat com sigui possible.
Pregunta: Què és el tipus de canvi spot en economia?
Resposta: És el tipus de canvi per a transaccions amb canvi de divises que es fan al moment, de manera directa.
Pregunta: Com es planten les flors?
Resposta: Per començar a plantar flors, primer has de fer un forat prou gros a la terra per encabir-hi una llavor. A continuació, tapa la llavor amb la terra de manera que ompli el forat. Finalment, aboca una mica d'aigua sobre la llavor coberta i durant els següents dies assegura't que rebi molta llum solar i aigua i ja podràs veure com creix la planta.
Pregunta: Identifica quin instrument és de corda i quin de fusta: violí tenor, flauta baixa.
Resposta: La flauta baixa és de fusta, el violí tenor és de corda.
Pregunta: Què i com has d'alimentar el teu nen petit?
Resposta: Què donar de menjar al nadó depèn de diversos factors que van des de l'edat i la salut del nen fins a les teves preferències personals. Normalment, fins als 6 mesos, la seva dieta consisteix exclusivament en llet materna o llet artificial. Al voltant dels 6 mesos d'edat, el nadó pot començar a prendre aliments sòlids. Has de consultar el pediatra abans de modificar la dieta del nadó. Algunes persones opten per introduir els sòlids amb aliments suaus, tous i senzills com ara puré de plàtan o d'alvocat o farinetes d'arròs. Altres introdueixen els mateixos aliments que consumeixen els adults: poden ser força elaborats i amb espècies, com ara fajitas, curri o hamburgueses. Tot i que els nadons al començament no tenen dents, les seves genives són molt dures i poden triturar el menjar. Per exemple, un aliment primerenc habitual són els cogombrets, que també poden alleujar el dolor de la dentició. Pel que fa a com alimentar el nadó, hi ha dues categories principals, amb moltes variacions intermèdies: 1) deslletament dirigit pel nadó i 2) alimentació amb cullera. La dirigida pel nadó fa allò que diu: el nadó dirigeix la seva pròpia alimentació. Això es fa sovint de manera que el cuidador deixa a l'abast del nen uns quants aliments (tous, triturables, adequats per a l'edat i segurs, sense perill d'asfíxia) i deixa que el nadó triï quins vol agafar i menjar i quina quantitat. Alimentar amb cullera significa que el cuidador selecciona els aliments i els dona al nadó. No hi ha una manera correcta o incorrecta d'alimentar el teu nadó. Consulta un metge per obtenir consells i recomanacions de seguretat.
Pregunta: Quant hauria de dormir cada nit?
Resposta: Els adults de més de 18 anys haurien de dormir almenys 7 hores cada nit. S'ha demostrat que aquest grau de descans té un efecte positiu en la productivitat laboral, en la felicitat i en la salut. També duu a una millor recuperació en les persones actives. Alguns consells per millorar la qualitat del son són limitar el temps de pantalla al llit, beure aigua i no menjar abans d'anar a dormir i estar a uns 18 graus de temperatura.
Pregunta: Hauria de comprar un cotxe nou o un de segona mà?
Resposta: En primer lloc, hauries de tenir en compte el teu pressupost i les teves ganes de demanar un préstec, abans de prendre la decisió de comprar un cotxe nou o de segona mà.
Pregunta: Quins són els quatre tipus principals d'actius de renda fixa?
Resposta: Els tipus habituals d'actius de renda fixa són els bons, les obligacions, els pagarés i les lletres del tresor.
Pregunta: Per què cal tenir contents els clients?
Resposta: Pots fer que els clients estiguin satisfets sempre que t'hi esforcis per fer-ho. El teu negoci hauria d'estar orientat a satisfer les necessitats dels clients. També pots dir-ne "obsessió pel client". En centrar-te en el client i tenir-lo content, en reduiràs el cansament i l'abandonament i tindràs una font d'ingressos contínua durant els anys següents, perquè aquests clients satisfets acaben convertint-se en clients habituals.
Pregunta: Què és el blat?
Resposta: El blat creix com una herba i es conrea per recollir-ne les llavors. Les llavors del blat s'utilitzen sovint per fer cereals, galetes, galetes salades, pa, patates fregides, pizza, pasta i brioixeria. El blat també es dona cru als animals de granja per ajudar-los a créixer i mantenir-los ben nodrits.
Pregunta: Quins són els escacs més ràpids amb control de temps?
Resposta: Els escacs bala.
Pregunta: Per què el pollastre va creuar la carretera?
Resposta: Els pollastres són éssers complexos, són sensibles i sovint deixen que les emocions guiïn les seves accions. Quan un pollastre travessa la carretera és probable que s'estigui escapant d'alguna cosa o que simplement vulgui anar a l'altra banda.
Pregunta: Soc un número ben rodó, però si em canvies una lletra, quedo en no-res.
Resposta: Soc el número vuit.